เจียง ลูกชิ้นปลา มาตรฐานอาหารเขาก็ใกล้เคียงกันทุกสาขา ลูกชิ้นปลาของที่นี่คืออร่อยดีค่ะ

สาขานี้อยู่ ชั้น2 ของโครงการเดอะแจ๊ส รามอินทรา ร้านนั่งสบายดีค่ะ พนักงานน้อยไปนิดแต่ลูกค้าก็ไม่เยอะค่ะ สั่งอาหารก็รอไม่ได้นานมาก รสชาติ ถือว่าอร่อยตามมาตรฐานก๋วยเตี๋ยวแฟนไชน์ละค่ะ แต่ปริมาณก็ถือว่าน้อย ทานชามเดียวให้อิ่ม นี่คงยาก ขนาดไม่ใช่คนทานเยอะ ยังรู้สึกว่า ราคาชาม 60-70฿ มันก็ควรจะได้ปริมาณพอสมควรนะคะ อย่าให้มันน้อยจนน่าเกลียด ลูกชิ้นลวกมาผ่านความร้อนน้อยไปละมั้งคะมีบางส่วนยังเย็นๆอยู่

สุกี้ของที่นี่ก็พอใช้ได้ค่ะ น้ำจิ้มสุกี้เผ็ดนำเปรี้ยวนำ

เมนูหลากหลายดีค่ะ พวกข้าวหน้าเป็ดก็มี แต่สาขานี้บางเมนูอย่างพวกผัดผักจะไม่มีนะคะ เวลาไม่รู้จะทานไรก็เจียงลูกชิ้นปลารองท้องพอได้ค่ะ